Konsert M. Nasir Sang Pencinta

**Konsert M. Nasir Sang Pencinta** ialah konsert solo oleh penyanyi dan penulis lagu Malaysia, M. Nasir, diadakan pada 28 hingga 30 Jun 2013 di Istana Budaya. Tidak seperti konsertnya terdahulu, M. Nasir menampilkan kelainan dengan mengetengahkan konsep semi-muzikal dan alam maya. Ini menandakan kali kedua M. Nasir mengadakan konsert solonya di Istana Budaya selepas Konsert Alam Muzik M. Nasir yang diadakan pada 2009.

## Konsert
M. Nasir mengumumkan konsert ini dalam satu sidang media yang diadakan pada 19 Mac 2013 di Istana Bambu, Jalan Ampang. Konsep yang diketengahkan dalam konsert ini ialah semi-muzikal atau teaterikal. Untuk konsert ini, Nasir menghimpunkan lebih 20 lagu yang dipilihnya sendiri. Konsert Sang Pencinta diiringi pemuzik Orkestra Simfoni Kebangsaan dan muzik gamelan oleh Orkestra Tradisional Malaysia (OTM) di bawah pimpinan Aznan Alias selaku pengarah muzik.

Dalam sidang media konsert itu, Nasir berkata persembahan berkenaan amat penting kerana ia menjadi kesinambungan kepada kerjaya seninya. Lagu yang bakal disajikan nanti turut berbeza daripada apa yang pernah dipersembahkan olehnya sebelum ini. Beliau berkata:

Tidak seperti konsert solonya yang lain, M. Nasir menampilkan kelainan dengan membawa penonton konsert ke alam maya yang menyentuh jiwa, digabungkan dengan elemen fantasi yang mana peminat berpeluang mengembara bersama M. Nasir selama beberapa dekad beliau bergelar penyanyi. Ia juga akan menjadi seperti semi-muzikal yang mana elemen visual dan audio digunakan untuk menyelam dan menjiwai karya M. Nasir yang akan dipersembahkan. Dalam konsert ini juga, beliau  membuat persembahan solo sepenuhnya dan tidak menampilkan artis lain atau kumpulan yang dianggotainya suatu ketika dahulu iaitu Kembara.

Konsert Sang Pencinta menandakan kali kedua Nasir membuat persembahan di Istana Budaya dan yang pertama dalam tempoh 4 tahun sejak Konsert Alam Muzik M. Nasir (2009). Konsert ini pada mulanya dijadualkan berlangsung pada 7 hingga 9 Jun 2013. Namun ia ditunda kepada 28 hingga 30 Jun, atas sebab-sebab politik berikutan pilihan raya umum ke-13, bukan akibat kelembapan penjualan tiket. 

Konsert ini diadakan secara rasmi pada 28 hingga 30 Jun 2013. Persembahan dimulakan dengan persembahan puisi-drama oleh sekumpulan anak muda yang mendeklamasikan puisi "Aku" karya Chairil Anwar, seterusnya penonton telah dibawa menyelusuri penggembaraan muzik M. Nasir dengan persembahan 22 lagu. Pada malam konsert, M. Nasir telah memperdengarkan lagu baharu yang berjudul "Aku Dah Bilang".

## Ulasan kritis
Konsert Sang Pencinta menerima pelbagai ulasan positif daripada pengkritik muzik. Kamaruddin Razal, menulis untuk gua.com.my berpendapat bahawa konsert ini dikatakan sebagai "salah sebuah konsert terbaik pernah diadakan pada tahun ini" dan menyifatkan "aura dan magis Dato' M. Nasir masih utuh dan ampuh". Syed Mussaddad Syed Mahdi dari *[[Utusan Malaysia]]* pula berkata: "Uniknya M. Nasir masih berada dalam kelas tersendiri. Muzik yang diperjuangkan oleh lelaki berkenaan masih punyai ramai pengikut lantaran kita semakin ketandusan penyanyi yang mempertahankan ‘roh’ Melayu dalam setiap karya mereka". Mengulas untuk *[[Harian Metro]]*, Ridzuan Abdul Rahman berkata: "Karismanya di pentas begitu terserlah. Kawalan vokal pula mantap dan bertenaga. Manakala, persembahan penuh dengan sifat jati diri kemelayuan yang disuntik dengan elemen moden menjadikan semua yang hadir berasa terhibur". Aref Omar dari *[[New Straits Times]]* memuji konsert ini dan gaya persembahan M. Nasir secara keseluruhan.

## Persembahan komersial
Tiket konsert dijual antara RM65 hingga RM455 dan boleh didapati menerusi tempahan di laman web .

## Senarai lagu
Senarai lagu diperoleh daripada Prahara Seni.

## Tarikh konsert

## Tenaga kerja
Diperoleh daripada sidang media konsert.

* M. Nasir - penyanyi
* Aznan Alias - pengarah muzik
* Mohd Rafi Shafie - penyusun tali gitar
* Firdaus - gitar
* Rock - rap, rebana
* Mohar - seruling
* Eddie - keyboard, akordion
* Pae - dram
* Paeng - perkusi
* Zambre "Bombbay" Shaari - pengarah, penerbit konsert
* Orkestra Tradisional Malaysia (OTM) - pemuzik
* Bombay Worldwide - penganjur, penerbit
* Red On Black - penganjur, penerbit bersama
* Belbis - penganjur, penerbit bersama
* Mewah Events - promoter

## Rujukan